Εκτίμηση ορθομετρικών υψομέτρων με τη χρήση δεδομένων GNSS, βαρύτητας και γεωμετρικής χωροστάθμησης. Εφαρμογή στην περιοχή της Κεντρικής Μακεδονίας
Creators: name: Χαρατσάρη, Μάρθα Αποστόλου
Publisher: name: Aristotle University of Thessaloniki
Year: 2018
Subjects: Εκτίμηση ορθομετρικών υψομέτρων
GNSS
Δεδομένα βαρύτητας
Orthometric height estimation
Gravity data

description: Ένα από τα πολύ ενδιαφέροντα θέματα στον τομέα των τοπογραφικών εργασιών παραμένει μέχρι και σήμερα ο ακριβής προσδιορισμός των ορθομετρικών υψομέτρων από μετρήσεις των δορυφορικών συστημάτων GNSS, λαμβάνοντας υπόψη δεδομένα γεωμετρικής χωροστάθμησης καθώς και πρόσθετες πληροφορίες από το πεδίο βαρύτητας. Η χωροστάθμηση με τα παγκόσμια συστήματα προσδιορισμού θέσης γίνεται όλο και πιο δημοφιλής στην καθημερινή γεωδαιτική πρακτική και καθιερώνεται ως η κύρια τεχνική προσδιορισμού υψομετρικών διαφορών, καθώς προσφέρει τεχνικές λιγότερο δαπανηρές από τη γεωμετρική χωροστάθμηση ή ακόμα και από την τριγωνομετρική υψομετρία, κυρίως όταν πρόκειται για σημεία που απέχουν μεταξύ τους μεγάλες αποστάσεις. Η παρούσα μεταπτυχιακή εργασία επικεντρώνεται στην εκτίμηση και αξιολόγηση των ετερογενών υψομέτρων που αντιστοιχούν σε αρκετά τριγωνομετρικά σημεία της Γεωγραφικής Υπηρεσίας Στρατού, στην ευρύτερη περιοχή των νομών Θεσσαλονίκης και Χαλκιδικής. Ο κύριος σκοπός της διατριβής εντοπίζεται στο βέλτιστο προσδιορισμό ενός τοπικού γεωειδούς για την περιοχή μελέτης, με τη χρήση τριών κατάλληλων μοντέλων με στοχαστικές παραμέτρους. Για την εκτίμηση των παραμέτρων των μοντέλων αυτών, χρησιμοποιήθηκαν ως δεδομένα εισόδου οι γνωστές συντεταγμένες των τριγωνομετρικών, τα ορθομετρικά τους υψόμετρα από τις χωροσταθμήσεις της ΓΥΣ, τα γεωμετρικά τους υψόμετρα ως άθροισμα των γνωστών ορθομετρικών με τις αποχές του επίσημου μοντέλου γεωειδούς της EKXA ΑΕ, και τα υψόμετρα του γεωειδούς που προέρχονται από το παγκόσμιο γεωδυναμικό μοντέλο EGM08. Για την αξιολόγηση της αξιοπιστίας των παραμετρικών μοντέλων και του βαθμού προσαρμογής στα δεδομένα, διενεργήθηκαν στατιστικοί έλεγχοι, ενώ παράλληλα έγινε πρόγνωση των ορθομετρικών υψομέτρων ενός δικτύου 8 συνολικά χωροσταθμικών αφετηριών της ΓΥΣ, για κάθε μια από τις οποίες προσδιορίστηκαν οι οριζοντιογραφικές συντεταγμένες τους και τα γεωμετρικά τους υψόμετρα, μέσω μετρήσεων GNSS με τη μέθοδο RTK, καθώς επίσης και οι αποχές τους από το γεωειδές του EGM08. Τέλος, ακολούθησε μια σύγκριση για τα 8 σημεία, μεταξύ των υψομέτρων της πρόγνωσης και των ήδη γνωστών από τη ΓΥΣ τιμών των ορθομετρικών υψομέτρων.
description: One of the interesting issues in the field of geodesy and surveying work remains the precise determination of the orthometric heights from the measurements of the GNSS satellite systems, considering spatial data of geometrical heights, as well as additional information from the gravitational field. The leveling procedure with global positioning systems is becoming more and more popular in the present geodesy practice and is established as the main technique for determining elevation differences as it offers less costly techniques than the measurement of spirit levelling orthometric heights or even trigonometric leveling heights, especially when it comes to points that are far apart from each other.This thesis focuses on the assessment and evaluation of the heterogeneous altitudes corresponding to many pillars of the Hellenic Military Geographical Service in the wider area of the prefectures of Thessaloniki and Halkidiki. The main purpose of this thesis, is the optimal determination of a local geoid for the study area, using three suitable models with stochastic parameters.For the estimation of the parameters of these models, the fully known coordinates of the pillars, their spirit levelling orthometric heights from HMGS, their geometrical heights as the sum of the known orthometric ones with the abstentions of the official geoid model of the NCMA SA, and their geoid heights derived from earth gravitational model EGM08, are used as input elements. To evaluate the reliability and the degree of adaptation of the parametric models, statistical checks were carried out, while orthometric height prognosis of an 8-point HMGS levelling network was done and their horizontal coordinates and geometrical heights were mapped, through GNSS measurements using RTK method. In addition, geoid heights of the 8-point network were calculated from the EGM08 model. Finally, a comparison was made for the 8 points, between the forecast heights and the values of the orthometric heights already known by the HMGS.